I december 2015 kommer verdens bedste håndboldspillere til Danmark, som er vært for kvindernes VM. Og Dansk Håndbold Forbund har valgt at give nogle af landets mindre byer chancen for at opleve håndbold i verdensklasse på helt nært hold. Blandt andet er Frederikshavn udvalgt til at huse en af de indledende puljer, som skal spilles i Arena Nord. Da Frederikshavn har et tæt forhold til Norge, er håbet, at byen skal huse Norges indledende pulje. Desuden er planen, at der skal spilles en ottendedelsfinale i Frederikshavn. De øvrige værtsbyer er Herning, Kolding og Næstved.

Opsummering:
Når Danmark i 2015 er vært for kvindernes håndbold-VM, skal Arena Nord lægge halgulv til de indledende puljekampe.